Document ID: 32009R0147

32009R0147
L 050/5
SLUŽBENI LIST EUROPSKE UNIJE
20.02.2009.
UREDBA KOMISIJE (EZ) br. 147/2009
od 20. veljače 2009.
o određivanju odredišnih zona za izvozne subvencije, izvozne pristojbe i određene izvozne dozvole za žitarice i rižu
(Kodificirana verzija)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 170. u vezi s člankom 4.,
budući da:
(1)
Uredba Komisije (EEZ) br. 2145/92 od 29. srpnja 1992. o redefiniranju odredišnih zona za izvozne subvencije, izvozne pristojbe i određene izvozne dozvole za žitarice i rižu (2) znatno je izmijenjena nekoliko puta (3). Radi jasnoće i racionalnosti, navedenu Uredbu treba kodificirati.
(2)
Potrebno je utvrditi odredišne zone koje se koriste za određivanje izvoznih subvencija i pristojbi za žitarice i rižu.
(3)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Odredišne zone koje se koriste s ciljem određivanja diferenciranih izvoznih subvencija i pristojbi za proizvode iz točaka (a), (b) i (c) dijela I. i točaka (a) i (b) dijela II. Priloga I. Uredbi (EZ) br. 1234/2007 razgraničene su u Prilogu I. ovoj Uredbi.
Članak 2.
Uredba (EEZ) br. 2145/92 stavlja se izvan snage.
Upućivanja na Uredbu stavljenu izvan snage smatraju se upućivanjima na ovu Uredbu i tumače se u skladu s korelacijskom tablicom u Prilogu III.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. veljače 2009.

Labels: 3
17